امریکا-دا مئشه یانغینلارییلا علاقه‌دار فوق العاده وضعیت اعلان ائدیلن کالیفرنیا-دا تخمینا 200 مین آدام اراضی‌دن چیخاریلیب.
کئچن هفته‌دن بری سورن مئشه یانغین‌لارینی سؤندورمه ایشلری داوام ائدیر.
بؤلگه‌نین قوزیی ینده باشلایان ایکی بؤیوک یانغینا اوکتبرین 28-دن لوس آنجلس شهری یاخین‌لاریندا یئنی بیر مئشه یانغینی دا علاوه اولونوب.
لوس آنجلس یانغین سؤندورمه ایداره‌سیندن (LAFD) وئریلن معلوماتا گؤره، "Getty " آدی وئریلن مئشه یانغینی مشهور اولدوزلارین باها‌لی ائولرینه یاخینلاشیر. آرا‌لاریندا ان بی ای بسکتبال اولدوزو لبرون جیمزین ده اولدوغو مین‌لرله آدام بؤلگه‌دن چیخاریلیب.
اراضی الکتریک‌سیز قالیب. یانغین‌لار سرعتله یاییلیر.
کالیفرنیانین قوزیی ینده سان فرانسسکو بای بؤلگه‌سینده هفته سونون‌دان داوام ائدن "Kincade " یانغینی ایله علاقه‌دار تخمینا 200 مینه یاخین آدام اراضی‌دن چیخاریلیب.
قیرمیزی خاچ تشکیلاتی ائولرینی ترک ائدن‌لردن تخمینا 10 مین آدامین عاجیل سیغینماغا احتیاجی اولدوغونو بیلدیریب.
سونومو بؤلگه‌سینده کی یانغین ایسه 267 کیلومترلیک ساحه‌نی اؤرتوب و بو زامانا قدر تخمینا 100 بینا یانیب.
